Diari Oficial de la Generalitat Valenciana


Sumari del DOGV 4650, del 15-12-2003 (2003/12402)

Juí verbal número 537/2003. Cèdula de notificació.
--------------------------------------------------

### Dades del document

Número de DOGV
:   4650

Data del DOGV
:   15-12-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/12616


Organisme emissor
:   Jutjat de Primera Instància Número 25 de València

Tipus de document
:   Anunci

Juí verbal número 537/2003. Cèdula de notificació. [2003/F12894]
  
Teresa Esteve Ramos, secretària del Jutjat de Primera Instància número 25 de València, mitjançant este edicte faig saber:
  
Que en les actuacions de juí verbal de desnonament seguides en este jutjat amb el número 537/2003, a instàncies de Serafín Benedicto Navarro, representat pel procurador dels tribunals José Luis Medina Gil, contra Xianwen Li i Yulin Zheng, declarats en situació jurídica de rebel·lia, s'ha dictat la sentència d'esta data, del tenor literal següent:
  
«Sentència número 275/2003
  
Jutgessa que la dicta: Ana María Mestre Soro.
  
Lloc: València.
  
Data: 21 de novembre de 2003.
  
Part demandant: Serafín Benedicto Navarro.
  
Advocat: Benedicto Navarro, Serafín.
  
Procurador: Medina Gil, José Luis.
  
Part demandada: Xianwen Li i Yulin Zheng.
  
Objecte del juí: desnonament per falta de pagament.
  
Ana María Mestre Soro, magistrada jutgessa del Jutjat de Primera Instància número 25 de València, ha vist les presents actuacions de juí verbal seguides amb el número 537/2003 entre les parts, d'una, com a demandant, Serafín Benedicto Navarro, representat pel procurador dels tribunals José Luis Medina Gil, i de l'altra, com a demandats, Xianwen Li i Yulin Zheng, en rebel·lia processal.
  
Antecedents de fet
  
Primer. La part demandant va interposar en este jutjat demanda de juí verbal, en la qual després d'exposar els fets en què es fundava la seua pretensió i els fonaments de llei aplicables a estos, acabava suplicant que es dictara sentència per la qual es declare resolt el contracte d'arrendament objecte de litigi i es condemne els demandats al desallotjament i al pagament de les costes.
  
Segon. Els demandats van ser citats a la vista assenyalada, amb els advertiments legals corresponents, i no comparegueren, cosa per la qual van ser declarats en rebel·lia. La vista va continuar amb el resultat que obra en les actuacions.
  
Fonaments de dret
  
Primer. En el present procediment s'exercita acció resolutòria del contracte d'arrendament subscrit entre els litigants el dia 15 de gener de 2003, respecte del local situat a València, avinguda de Peris y Valero, número 132, baix, per falta de pagament. Com que els demandats a la vista no hi han comparegut, és procedent declarar el desnonament sense més tràmits, de conformitat amb l'article 440.3 de la Llei d'Enjudiciament Civil.
  
Segon. Amb referència a les costes, pertoca la seua imposició als demandats de conformitat amb l'article 394 de la Llei d'Enjudiciament Civil.
  
Vistos els preceptes legals esmentats i els restants de general i pertinent aplicació al present cas,
  
Decisió
  
Estime en tots els seus punts la demanda presentada davant d'este jutjat per Serafín Benedicto Navarro contra Xianwen Li i Yulin Zheng, declare resolt el contracte d'arrendament subscrit entre els litigants, en relació amb el local situat a València, avinguda de Peris y Valero, número 132, baix, decrete el desnonament dels demandats i els condemne al desallotjament de l'immoble esmentat amb advertència de llançament si no l'efectuen en el termini legal i al pagament de les costes.
  
Mode d'impugnació: mitjançant recurs d'apel·lació davant de l'Audiència Provincial de València (article 455 LECr).
  
El recurs es prepararà per mitjà d'escrit presentat en este jutjat en el termini de cinc dies hàbils comptats des del dia següent de la notificació, limitat a citar la resolució apel·lada i manifestar la voluntat de recórrer, amb expressió dels pronunciaments que impugna (article 457.2 LECr).
  
Esta és la meua sentència, que pronuncie, mane i firme.
  
I perquè valga de notificació en forma als demandats Xianwen Li i Yulin Zheng, dels quals es desconeix el parador actual, expedisc el present edicte perquè es publique en el diari a càrrec seu, amb el prec que em retorne un exemplar acreditatiu de la publicació, per conducte del seu rebut, perquè s'unisca a les actuacions, i se li significa que el portador es troba facultat per a intervindre en les diligències del seu compliment, gestió i report.